સુરતમાં ડાઈંગ મિલોમાં સતત સ્લેબ તૂટી પડવાની અને આગ લાગવાની ઘટનાઓ બનતી રહે છે, આવી એક સરખી ઘટનાઓ બનવા પાછળના કારણો શોધવા નવગુજરાત સમયે પ્રયાસ કર્યો તેમાં ચોંકાવનારી હકીકતો સામે આવી છે. મિલોમાં પહેલાથી નબળુ બાંધકામ, તેમાં પણ જમીનની કિંમત વધારે હોવાથી ભારેખમ મશીનરીઓ જમીનને બદલે સ્લેબ ઉપર ઇન્સ્ટોલ કરવાની પ્રણાલી અને મેઈન્ટેનન્સ કરવામાં કંજૂસાઈ જેવા કારણો સામે આવ્યાં છે.